Vi har hørt det igen og igen. De høje skatter driver de klogeste og bedst lønnede danskere til udlandet til skade for det danske velfærdssamfund.

En ny undersøgelse foretaget blandt 1.004 danskere af EU’s opinionsinstitut Eurobarometer sætter imidlertid spørgsmålstegn ved, hvor stor betydning ønsket om lavere skatter egentlig har for danskernes udlandsdrømme.

Af de danskere, der kunne finde på at arbejde i et andet EU-land, er det 28 procent, der fremhæver lavere skat som en mulig årsag til at forlade Danmark til fordel for et andet EU-land.